b"\n_START_ARTICLE_\nCan Juanola (Tavertet)\n_START_SECTION_\nDescripci\xc3\xb3\n_START_PARAGRAPH_\nCasa de petites dimensions unida a Can P\xc3\xb2lit per la part de llevant i a\xc3\xafllada per la resta de fa\xc3\xa7anes. La teulada \xc3\xa9s a doble vessant amb el carener perpendicular a la fa\xc3\xa7ana, la qual es troba orientada a ponent. La porta principal \xc3\xa9s de petites dimensions i amb la llinda de fusta; al costat s'obre una finestra amb una gran pedra com a llinda. A la part esquerra fa un mena de queixal amb un cos annex, i m\xc3\xa9s retirat un altre portal i dues finestres. A la part NW s'hi forma un pati o eixida, amb un cos cobert a una sola vessant. A migdia, s'obre una finestra a nivell del primer pis i un portal d'entrada al cos de l'edificaci\xc3\xb3.\n_START_SECTION_\nHist\xc3\xb2ria\n_START_PARAGRAPH_\nAquesta casa, com moltes de les de Tavertet \xc3\xa9s fruit de l'\xc3\xa8poca de l'expansi\xc3\xb3 i l'afany constructiu que domina la pagesia catalana durant els segles XVII i XVIII, fet que en el cas de Tavertet queda pal\xc3\xa8s amb l'ampliaci\xc3\xb3 de l'esgl\xc3\xa9sia rom\xc3\xa0nica parroquial durant la mateixa \xc3\xa8poca."